รายใหญ่ทิ้งบิ๊กล็อต TKN ต่ำกว่ากระดาน ฉุดหุ้นรูด 6%
รายใหญ่ทิ้งบิ๊กล็อต TKN ต่ำกว่ากระดาน ฉุดหุ้นรูด 6% โดย ณ เวลา 14.59 น. อยู่ที่ระดับ 24.30 บาท ลบ 1.45 บาท หรือ 5.63% ด้วยมูลค่าซื้อขาย 1.41 พันลบ. 
21 พ.ย. 2560

ผู้สื่อข่าวรายงายว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 14.59 น. อยู่ที่ระดับ 24.30 บาท ลบ 1.45 บาท หรือ 5.63% ด้วยมูลค่าซื้อขาย 1.41 พันลบ. โดยราคาหุ้นปรับตัวสูงสุดที่ระดับ 24.80 บาท และต่ำสุดที่ระดับ 24.20 บาท
ด้านนายกิจพล ไพรศาลกิจ ผู้อำนวยการและนักกลยุทธ์ บล.ยูโอบี เคย์เฮียน ระบุว่า ราคาหุ้น TKN ที่ปรับตัวลดลงแรงวันนี้(21พ.ย.) คาดเป็นผลมาจากภาคเช้าวันนี้มีการทำรายการซื้อขายหลักทรัพย์บนกระดานใหญ่ (BIG LOT) จำนวน 6 หลักทรัพย์ 48 รายการโดยพบว่า  TKN มีมูลค่าสูงสุด 606.25 ล้านบาท ราคาเฉลี่ยหุ้นละ 24.25 บาท ซึ่งเป็นราคาต่ำกว่ากระดาน
รายการซื้อขายหลักทรัพย์บนกระดานใหญ่ (BIG LOT) ภาคเช้า

บล.กรุงศรี ระบุว่า กลุ่มท่องเที่ยว รับผลบวกจำนวนนักท่องเที่ยวชาวต่างชาติเดือน ต.ค.เพิ่มขึ้น 21%yoy และวันนี้ลุ้น ครม.อนุมัติท่องเที่ยวหัวเมืองรอง : กระทรวงการท่องเที่ยวฯรายงานตัวเลขนักท่องเที่ยวชาวต่างชาติเดือน ต.ค.เพิ่มขึ้นสู่ระดับ 2.72 ล้านคน เพิ่มขึ้น 5.5%qoq และ 21%yoy นักท่องเที่ยวจีนยังเป็นกลุ่มหลักที่เข้ามาท่องเที่ยวในประเทศไทยมากที่สุดโดยมีจำนวน 8.05 แสนคน เพิ่มขึ้น 5.9%qoq และ 69.9%yoy เป็นบวกกับกลุ่มธุรกิจท่องเที่ยว และกลุ่มที่ขายสินค้าให้กับนักท่องเที่ยวจีน อาทิ AOT MINT ERW SPA BEAUTY และ TKN
 
บล. ดีบีเอสฯ ระบุในบทวิเคราะห์ว่า  TKN ต้องมองข้ามไปปีหน้าความสดใสรออยู่ กำไรหลักไตรมาส 3/60 เป็น 182 ล้านบาท -10% เทียบช่วงเดียวกันของปีก่อนและ +24% เทียบไตรมาสก่อนหน้าถือว่าออกมาต่ำกว่าที่คาดอยู่ 10% ได้มีการลงทุนใหม่ที่โรงงาน สหรัฐ ด้วยการซื้อ GIP Factory Inc
ส่วนปี 61 น่าสนใจคือ ได้ประโยชน์จากส่วนโรงงานใหม่อย่างเต็มที่ และแนวโน้มระยะยาวก็มีความสดใส ตามธุรกิจที่ทำอยู่คงคำแนะนำ ซื้อ ด้วยราคาพื้นฐาน 28.00 บาท ซึ่งประเมินด้วย P/E ปี 61 ที่ 35 เท่า ราคาปิดมีส่วนเพิ่มได้อีก 14%